หลังหยุดฉีดยาคุมได้7วัน ก็มีเลือดออกคล้ายประจำเดือนวันสุดท้ายอะคะ คือตอนนอนไม่มี แต่พอตื่นเช้าจะมี ไม่มีอาการปวดท้องหรืออะไร แค่มีเลือดออกตอนนี้ออกมาประมาณ 1 อาทิตย์กว่าแล้ว อันตรายหรือป่าวคะ
สวัสดีค่ะ อาการมีเลือดออกจากช่องคลอดดังกล่าว หากไม่มีอาการปวดท้องน้อย ไม่มีตกขาวที่ผิดปกติร่วม และเลือดที่ออกมีปริมาณไม่มาก อาจเป็นผลของยาฉีดคุมกำเนิดที่ยังคงออกฤทธิ์อยู่ ซึ่งจะทำให้มีอาการเลือดออกกะปริดกะปรอยได้ ซึ่งเลือดมักจะค่อยๆ น้อยลงจนหยุดหายไปในที่สุด ดังนั้น แนะนำให้รอดูอาการไปก่อน หากเลือดที่ออกมีปริมาณไม่มากและมีแนวโน้มค่อยๆ ลดลง ก็ไม่จำเป็นต้องทำอะไร แต่หากเลือดที่ออกมีปริมาณมาก หรือไม่มีแนวโน้มที่จะลดลง หรือมีปวดท้องน้อย มีตกขาวที่ผิดปกติ ก็ควรไปพบแพทย์เพือ่ตรวจหาสาเหตุค่ะนอกจากนี้ หลังหยุดฉีดยาคุมกำเนิด หากมีเพศสัมพันธ์ ก็จะมีโอกาสตั้งครรภ์ได้ ดังนั้น หากยังไม่พร้อมที่จะตั้งครรภ์ ก็ควรใช้ถุงยางอนามัย หรือฉีดยาคุมกำเนิดต่อ หรือเลือกวิธีอื่นๆ ก็ได้